Adriano Cavallo/It n'arcòrde
Artorn

It n'arcòrde? 
Traduzione letterale

'''It n’arcòrde?
Ò com ch’am n’arcòrdo ‘d col mascheugn di,
quand ch'i j’ero scambiasse nòst prim  basin!
It j’ere restatne rëdna cme un grissin...
e mi, ambambolà i savìa pì còsa dì.
A smijava che ìl mond a fussa mach nòst,
come se ’l temp, për n’àtim a fussa fërmasse,
mentre la lun-a curiosa se stërmava
daré ‘d na nìvola butà për paravent.
It n’arcòrde mè tesòr, come ‘t tërmolave?
Strèita a mi, tò bel facin it lo stermave,
come se a fussa vergognos col basin...
Ma che colpa i n’avìo, se ‘s vosìo bin?
A stasìa për deurb-se 'na neuva stagion,
satìa dë speranse e brodà d’emossion... 
Col prim basin, l’ha mostane la giusta stra,
pa sempe seulia e pitòst soens an montà. 
A l’é stàita n’anliura, a dobia liàssa 
che ant j’agn i l’oma mai vorsù dësgropé 
A gropesse s-ciass a l’é pa stàit ël destin,
ma ’l prim basin, ampregnà d’’amor sensa fin.

5-9-2011 

Driano ’d Caval 
Leteratura piemontèisa
Poesìa
Adriano Cavallo